ZSIGMONDY VILMOS. 
323 
bán is a magyarországi kiállítók érdekeit képviselő, kijelenti, hogy nem 
mulaszthatja el teljes elismerését és őszinte köszönetét nyilvánítani Zsig- 
MONDY-nak azon buzgó és kitűnő tevékenységéért, melyet ez alkalommal is 
kifejtett és «a mely a kiállítás sikerét lényegesen előmozdította .». Tetőzte ez 
elismerést meg azon körülmény, hogy ugyancsak a fent megnevezett miniszter 
1879. márczius 17-én - p 6 J 9 k sz. alatt Budapesten kelt levelében tudatá 
ZsiGMONDY-val, hogy 0 császári és apostoli királyi Felsége 1879. márczius 
hó 11-én kelt legfelsőbb elhatározásával Zsigmondy ViLMOs-nak, az 1878-ki 
párisi közkiállítás körül tett hasznos szolgálatai és ez alkalommal szerzett 
érdemei elismeréséül a királyi tanácsosi czímet méltóztatott díjmentesen 
legkegyelmesebben adományozni. 
Szintén a párisi nemzetközi kiállítás alkalmából történt, hogy Zsig¬ 
mondy ViLMOs-t még egy második kitüntetés is erte. 1878. október 21-én 
Párisban kelt levélben, az akkori franczia kiilügyér, Waddington, értesíté 
ZsiGMONDY-t, hogy a köztársaság elnöke, méltányolván ama művek érdemet, 
melyeket Zsigmondy Vilmos a világkiállításra küldött, a külügyér javaslatára 
és a földmívelési és kereskedelmi miniszter előterjesztésére külön jelét 
akarván adni kegyének, ZsiGMONDY-nak a franczia becsületrend' lovag- 
keresztjét adományozta, egyszersmind ezt neki megküldte. A köztársaság 
elnökének ebbeli elhatározása 1878. október 19-én kelt, az illető oklevél 
ugyancsak 1878-ik évi november 15-ki kelttel bír. 0 császári és apóst, királyi 
Felsége az e kitüntetés elfogadhatására es visellietésére vonatkozó legkegyel¬ 
mesebb engedélyt 1879. évi január hó 10-én kelt legfelsőbb elhatározásával 
adta meg (Földmívelés-, ipar- és kereskedelemügyi m. k. miniszternek Buda¬ 
pesten 1879. január hó 24-én kelt ^ n k sz. rendelete). 
Midőn a budapesti 1885-ki országos általános kiállítás érdekében 
megindult a mozgalom s az előkészületek ennek minél sikeresebb meg¬ 
tartására megtörténtek, a magyarhoni földtani társulat a kiállítás elnökének 
felhívására a bányászati, kohászati és földtani országos szakbizottságba a 
maga részéről is tagokat küldött ki, nevezetesen a bányászati szakra jeles 
alelnökét. Zsigmondy Vilmos-ü* 
A VI-ik, avagy bányászati, kohászati és földtani csoport szakbizott¬ 
ságának elnöki tisztsége Zsigmondy ViLM 0 S-ra ruháztatván, még élénkén 
szemünk előtt áll ama rendkívüli tevékenység, melyet ő a bányászat, kohászat 
és földtannak a kiállításon minél méltóbban való kepviseltetése érdekében 
kifejtett. Első sorban Zsigmondy Vilmos szakavatott eljárásának es buzdí- 
tólag ható fáradhatatlan működésének köszönhető, hogy a VI- ik csoport 
kiállítása, akár tárgyanként, akár összességében tekintve, az J 885-ki országos 
általános kiállítás fénypontjai közé tartozott. 
A nagy körültekintést igénylő, rendkívül fárasztó tevékenység 
* Földtani Közlöny, XIII. kötet (1883) 328. és 334. 1. 
("237) 21* 
